## **APSTIPRINĀTS**

## ar 2017.gada 18.oktobra

## iepirkuma komisijas sēdes

 protokolu Nr.1

**RĪGAS TEHNISKĀS UNIVERSITĀTES**

**IEPIRKUMA**

**(identifikācijas Nr. RTU-2017/104)**

**“Programmatūras *SolidCAM* licences iegāde RTU Dizaina fabrikas vajadzībām”**

# **NOLIKUMS**

1. **VISPĀRĪGĀ INFORMĀCIJA**
	1. **Iepirkuma identifikācijas numurs**: RTU-2017/104.
	2. **Pasūtītājs:** Rīgas Tehniskā universitāte (turpmāk – RTU), adrese: Kaļķu iela 1, Rīga, LV–1658, izglītības iestādes Reģ. Nr. 3341000709, PVN Reģ. Nr. LV90000068977, tīmekļvietne: [www.rtu.lv](http://www.rtu.lv).
	3. **Iepirkums –** Publisko iepirkumu likuma 9.panta kārtībā rīkots iepirkums “Programmatūras SolidCAM iegāde RTU Dizaina fabrikas vajadzībām”.
	4. **Pretendents** ir piegādātājs, kurš iesniedzis piedāvājumu.
	5. **Komisija** –RTU iepirkuma komisija, kas pilnvarota organizēt Iepirkumu.
	6. **Iepirkuma priekšmets:** Datorizētās vadības darbgaldu kontroles programmatūras SolidCAM un tai paredzēto moduļu piegāde un tehniskais atbalsts uz 12 (divpadsmit) mēnešiem, saskaņā ar Iepirkuma tehnisko specifikāciju (Nolikuma 2.pielikumā), turpmāk – Prece.
	7. Piedāvājumu jāiesniedz par visu pilnībā piedāvātu iepirkuma priekšmetu. Katrs Pretendents ir tiesīgs iesniegt vienu piedāvājuma variantu.
	8. Galvenais CPV nomenklatūras kods: 48000000-8 “Programmatūras pakotne un informācijas sistēmas”.
	9. **Piegādes vieta**: Dizaina fabrikas telpas, Ķīpsalas iela 6, Rīga, LV-1048.
	10. **Iepirkuma līgums:** Iepirkuma rezultātā ar uzvarējušo Pretendentu tiek noslēgts Iepirkuma līgums (Iepirkuma līguma projekts pievienots Nolikuma 4.pielikumā).
	11. **Preces piegādes termiņš:**  10 desmit darba dienas no Līguma noslēgšanas brīža un avansa samaksas veikšanas, atbalsta serviss vienu gadu (12 mēnešus) no piegādes brīža.
	12. **Norēķinu kārtība**: Paredzēts avansa maksājums 20 % apmērā no kopējās Līguma summas, atlikušo summu 80 % - pēc Preces piegādes. Pasūtītājs apmaksu par Preces piegādi veic bezskaidras naudas norēķinu veidā ne vēlāk kā 30 (trīsdesmit) dienu laikā saskaņā ar Iepirkuma līguma projektu (Nolikuma 3.pielikums).
	13. Pretendentam Līguma darbības laikā ir jānodrošina preču piegāde un tehniskais atbalsts par cenām, kas nav lielākas par Iepirkuma piedāvājumā norādītajām. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai. Pretendentam ir jāprognozē tirgus situācija, sagatavojot finanšu piedāvājumu.
	14. **Piedāvājuma izvēles kritērijs**: Nolikuma prasībām atbilstošs saimnieciski izdevīgākais piedāvājumu ar viszemāko kopējo cenu.
	15. **Iepirkuma dokumentu saņemšanas vieta un citi nosacījumi:** Ieinteresētie piegādātāji līdz 2017.gada 31.oktobra plkst. 10:00 var iepazīties ar Iepirkuma Nolikumu un lejupielādēt to RTU mājaslapas ([www.rtu.lv](http://www.rtu.lv)) sadaļā „Publiskie iepirkumi” vai RTU Iepirkumu nodaļā Rīgā, Kaļķu ielā 1, 322.kabinetā darba dienās laikā no plkst. 8:30 līdz plkst. 17:00.
	16. Pasūtītāja kontaktpersona, kura ir tiesīga Iepirkuma norises gaitā sniegt organizatoriska rakstura informāciju par Nolikumu: RTU Iepirkumu nodaļas vecākā iepirkumu speciāliste Iveta Benga, tālrunis: 67089767, e-pasts: iveta.benga@rtu.lv, fakss: 67089710.
	17. **Papildu informācijas pieprasīšana un sniegšana**:
		1. informācijas apmaiņa starp Pasūtītāju, Piegādātāju vai Pretendentu notiek pa pastu (Kaļķu iela 1–310, Rīga, LV-1658), faksu (67089710), elektroniski uz e-pastu: iveta.benga@rtu.lv (saskaņā ar Publisko iepirkumu likuma 38.panta trešo daļu), pa tālruni 67089767.
		2. ja Piegādātājs ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
		3. saskaņā ar PIL 9. panta sesto daļu Pasūtītājs papildu informāciju, informāciju par precizējumiem Iepirkuma procedūras dokumentos, kā arī citu informāciju, kas ir saistīta ar šo Iepirkumu, publicē RTU tīmekļvietnē [www.rtu.lv](http://www.rtu.lv), sadaļā “Publiskie iepirkumi”.
		4. Piegādātājam ir pienākums sekot informācijai, kas tiks publicēta Pasūtītāja tīmekļvietnē ([www.rtu.lv](http://www.rtu.lv)) saistībā ar Iepirkumu.
	18. Iepirkuma komisijas, piegādātāju un Pretendentu tiesības un pienākumi ir noteikti atbilstoši Publisko iepirkumu likumam.
2. **PIEDĀVĀJUMA IESNIEGŠANAS UN ATVĒRŠANAS VIETA, DATUMS UN KĀRTĪBA**
	1. Piedāvājums jāiesniedz personīgi vai ar pasta sūtījumu līdz **2017.gada 31.oktobrī plkst.** **10:00**  Rīgas Tehniskās universitātes Iepirkumu nodaļai, Kaļķu ielā 1 - 322, Rīgā, LV-1658.
	2. Piedāvājumus var personīgi iesniegt Iepirkumu nodaļā darba dienās no plkst. 8:30 līdz plkst. 17:00. Saņemot piedāvājumu, Pasūtītāja pārstāvis uz aploksnes norāda piedāvājuma iesniegšanas datumu un laiku.
	3. Ja piedāvājums tiek sūtīts pa pastu vai izmantojot kurjera pakalpojumus, sūtījumam jātiek nogādātam Nolikuma 2.1. punktā noteiktajā vietā līdz Nolikuma 2.1. punktā norādītā termiņa beigām. Pretendents pats atbild par nesavlaicīgas piegādes risku.
	4. Ja piedāvājums tiek iesniegts pēc Nolikuma 2.1. punktā norādītā piedāvājumu iesniegšanas termiņa beigām vai ja piedāvājums nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, Pasūtītāja pārstāvis šādu piedāvājumu nereģistrē, bet neatvērtu nodod atpakaļ Pretendentam.
	5. Iepirkumā iesniegto piedāvājumu Pretendents ir tiesīgs grozīt tikai līdz piedāvājumu iesniegšanas termiņa beigām.
	6. Iepirkumā iesniegtā piedāvājuma atsaukumam ir bezierunu raksturs un tas izslēdz Pretendenta atsauktā piedāvājuma tālāku līdzdalību Iepirkumā.
	7. Piedāvājumu noformējuma pārbaudi, Pretendentu atlases pārbaudi, tehniskā piedāvājuma un finanšu piedāvājuma vērtēšanu Komisija veic slēgtā sēdē.
	8. Piedāvājumu atvēršana publiskā sēde nav paredzēta.
3. **PIEDĀVĀJUMA NOFORMĒŠANA**
	1. Visiem dokumentiem jābūt latviešu valodā. Citās valodās iesniegtajiem dokumentiem jāpievieno Pretendenta vai tulka apliecināts tulkojums latviešu valodā.
	2. Piedāvājums sastāv no viena sējuma. Piedāvājuma dokumenti jāsakārto šādā secībā:
		1. Kvalifikācijas dokumenti, kuriem pievienota Pieteikuma vēstule Iepirkumam (Nolikuma 1.pielikumā – Pieteikuma vēstules forma);
		2. Tehniskais piedāvājums (Nolikuma 2.pielikumā – Tehniskā specifikācija – tehnsikā un finanšu piedāvājuma forma).;
	3. Piedāvājums jāiesniedz datorrakstā ar sanumurētām lapām, caurauklots (nodrošinot to, ka nav iespējams atdalīt piedāvājuma lapas), ar uzlīmi, uz uzlīmes jābūt norādītam lapu skaitam un datumam, uzlīmei jābūt apzīmogotai (ja zīmogs ir attiecināms) un Pretendenta vai attiecīgi pilnvarota Pretendenta pārstāvja parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
	4. Pretendentam jāiesniedz viens piedāvājuma oriģināls un viena kopija papīra formātā, katrs savā iesējumā. Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“. Finanšu piedāvājums papildus jāsagatavo 1 (vienā) eksemplārā elektroniskā veidā uz CD, DVD nesēja vai zibatmiņā.
	5. Piedāvājuma oriģināls un tajā iekļautie dokumenti, kuros paredzēts Pretendenta paraksts, jāparaksta Pretendentam vai atbilstoši pilnvarotam Pretendenta pārstāvim. Ja Pretendents ir piegādātāju apvienība, minētie dokumenti jāparaksta katras personas, kas iekļauta piegādātāju apvienībā, attiecīgi pilnvarotam pārstāvim vai arī personai, kura pārstāv piegādātāju apvienību Iepirkumā.
	6. Piedāvājuma oriģināls, kopija un datu nesējs jāiesaiņo kopā. Līmējuma vietai jābūt apstiprinātai ar Pretendenta vai atbilstoši pilnvarota Pretendenta pārstāvja parakstu. Kopējais iesaiņojums jānoformē šādi:

|  |
| --- |
| **Rīgas Tehniskās universitātes****Iepirkumu nodaļai**Kaļķu ielā 1 – 322, Rīgā, LV-1658.**Piedāvājums iepirkumam****“Programmatūras *SolidCAM* licences iegāde RTU Dizaina fabrikas vajadzībām”****iepirkuma ID Nr.RTU-2017/104****Neatvērt līdz 2017.gada 31.oktobra plkst.10:00***<Pretendenta nosaukums, juridiskā adrese, kontaktpersona, tās kontaktinformācija>* |

* 1. Piedāvājumam un visiem tajā iekļautajiem dokumentiem ir jāatbilst Dokumentu juridiskā spēka likumam un Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas kārtība”. Pretendenta iesniegto elektronisko dokumentu kopijas, norakstus vai izrakstus papīra formā Pretendents apliecina saskaņā ar Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas noteikumi” 5.nodaļas prasībām dokumentu atvasinājumu izstrādāšanai un noformēšanai. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. Šādā gadījumā Pretendents norāda pieteikuma vēstulē prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
	2. Visas izmaksas, kas saistītas ar piedāvājuma sagatavošanu un iesniegšanu, sedz Pretendents.
	3. Ja attiecībā uz Iepirkuma priekšmetu nepieciešams ievērot komercnoslēpumu atbilstoši Komerclikuma 19.pantam vai tā uzskatāma par konfidenciālu informāciju, Pretendents to norāda savā piedāvājumā. Pretendents nevar noteikt komercnoslēpuma vai konfidenciālas informācijas statusu informācijai, kura atbilstoši Publisko iepirkumu likuma vai citu normatīvo aktu regulējumam ir vispārpieejama informācija.
1. **Pretendentu IZSLĒGŠANAS NOTEIKUMI**
	1. Pasūtītājs izslēdz pretendentu no dalības iepirkuma procedūrā Publisko iepirkumu likuma 9. panta astotajā daļā noteiktajos gadījumos.
	2. Pasūtītājs pārbaudi par pretendentu izslēgšanas gadījumu esamību veic kārtībā, kāda ir noteikta Publisko iepirkumu likuma 9. panta devītajā daļā.
2. **Pretendentu KVALIFIKĀCIJA**

|  |  |
| --- | --- |
| * 1. Pretendentam jāatbilst šādām kvalifikācijas prasībām:
 | * 1. Lai apliecinātu atbilstību Nolikuma 5.1. punktā noteiktajām prasībām, Pretendentam **jāiesniedz šādi prasības apliecinošie dokumenti:**
 |
| 5.1.1. Pretendents piekrīt Nolikuma noteikumiem.  | 5.2.1. **Pretendenta pieteikums par piedalīšanos Iepirkumā,** kas ir aizpildīts atbilstoši Nolikuma 1. pielikumā pievienotajai Pieteikuma vēstules formai. Ja piedāvājumu iesniedz personu apvienība, pieteikumu par piedalīšanos iepirkumā paraksta visi personu apvienības dalībnieki vai arī visu personu apvienības dalībnieku pilnvarotā persona. |
| 5.1.2. Pretendents ir reģistrēts atbilstoši attiecīgās valsts normatīvo aktu prasībām. | 5.2.2. Lai pārbaudītu Nolikuma 5.1.2. punkta izpildi, par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra datu bāzē. Pretendentam, kas nav reģistrēts komercreģistrā, jāiesniedz dokuments, kas apliecina tā reģistrāciju. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 5.1.3. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 5.2.3. **Dokuments, kas apliecina Pretendenta pārstāvja pārstāvības (paraksta) tiesības.**Ja tiek iesniegta pilnvara, pilnvarai pievieno pilnvaras devēja pārstāvības (paraksta) tiesības apliecinošu dokumentu. Ja piedāvājumu iesniedz personu apvienība un pieteikumu paraksta visu personu apvienības dalībnieku pilnvarotā persona atbilstoši Nolikuma 5.2.1.punktā paredzētajam, piedāvājumā iekļauj dokumentu, kuru parakstījušas visu personu apvienības dalībnieku paraksttiesīgās personas un, kurā ir norādīts personu apvienības dalībnieku pilnvarotais pārstāvis un tā pilnvaru apjoms. |
| 5.1.4. Pretendentam ir tiesības piegādāt SolidCAM programmatūras licenci un nodrošināt programmatūras atbalstu tehniskajā specifikācijā noteiktajā termiņā. | 5.2.4. Pretendenta vai ražotāja apliecinājums, ka Pretendentam ir tiesības licencēt SolidCAM programmatūru un nodrošināt šīs programmatūras atbalstu tehniskajā specifikācijā noteiktajā termiņā. |

* 1. Pretendentu kvalifikācijas prasības ir obligātas visiem Pretendentiem, kuri vēlas iegūt Iepirkuma līguma slēgšanas tiesības.
	2. Ja piedāvājumu iesniedz personu apvienība vai personālsabiedrība, Nolikuma 5.2.2 un 5.2.3. apakšpunktos minētos dokumentus jāiesniedz par katru no attiecīgās personu apvienības dalībniekiem. Papildus jāiesniedz visu personu, kas iekļautas apvienībā, parakstīts sabiedrības līgums vai vienošanās (oriģināls vai apliecināta kopija), kurā norādīts katras personas atbildības apjoms un veicamo darbu uzskaitījums. Ja piedāvājumu iesniedz fizisko vai juridisko personu apvienība jebkurā to kombinācijā, pieteikuma vēstulē (Nolikuma 1. pielikums) jānorāda persona, kas pārstāv personu apvienību Iepirkumā.
1. TEHNISKĀ PIEDĀVĀJUMA UN FINANŠU PIEDĀVĀJUMA SAGATAVOŠANA
	1. Pretendents sagatavo Tehnisko un finanšu piedāvājumu saskaņā ar Nolikuma 2.pielikumā (Tehniskā specifikācija – Tehniskā un finanšu piedāvājuma forma) noteikto formu, ievērojot Pasūtītāja noteiktās prasības.
	2. Tehniskajam piedāvājumam jāpievieno piedāvāto preču ražotāju tehnisko dokumentāciju, no kuras ir iespējams pārliecināties par preces tehniskajiem parametriem.
	3. Tehniskajā piedāvājumā Pretendentam jānorāda un jāiekļauj informācija, kas apliecina to, ka Pretendents izprot un apņemas ievērot katru Tehniskajā specifikācijā norādīto prasību
	4. Finanšu piedāvājumā pretendents cenu norāda EUR, neieskaitot PVN. Piedāvātajā cenā Pretendents iekļauj visas izmaksas, kas saistītas ar Iepirkuma līguma izpildi, ieskaitot transporta (piegādes) izdevumus, dokumentu pavairošanas un kancelejas preču iegādes izmaksas, visa veida sakaru izmaksas un visus valsts un pašvaldību noteiktos nodokļus un nodevas, izņemot PVN.
	5. Piedāvāto preču vienību cena ir jāaprēķina un jānorāda ar precizitāti 2 (divas) zīmes aiz komata. Ja norādītas vairāk nekā 2 (divas) zīmes aiz komata, trešā zīme netiks vērtēta (piedāvātā līgumcena netiks noapaļota).
2. **PIEDĀVĀJUMU NOFORMĒJUMA UN PRETENDENTU KVALIFIKĀCIJAS PĀRBAUDE**
	1. Komisija veic piedāvājumu noformējuma un Pretendentu kvalifikācijas pārbaudi slēgtā sēdē, kuras laikā Komisija pārbauda piedāvājumu atbilstību Nolikumā noteiktajām noformējuma prasībām un Pretendenta atbilstību Nolikuma 5.nodaļā noteiktajām kvalifikācijas prasībām. Vērtējot tiks ņemts vērā trūkuma būtiskums un ietekme uz iespēju izvērtēt Pretendenta atbilstību kvalifikācijas prasībām un iesniegto piedāvājumu pēc būtības.
	2. Pretendents tiek noraidīts un piedāvājums netiek tālāk izvērtēts, ja Komisija konstatē, ka:
		1. Pretendents neatbilst kādai no Nolikuma 5.1.punkta kvalifikācijas prasībām;
		2. Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, nav sniedzis Komisijas pieprasīto precizējošo informāciju Komisijas noteiktajā termiņā vai nav iesniedzis Nolikuma prasībām atbilstošus kvalifikācijas dokumentus.
	3. Ja Pretendents ir personu apvienība, Pretendents tiek noraidīts, ja Komisija konstatē, ka uz kādu no personām, kura iekļauta apvienībā, attiecas kāds no Nolikuma 7.2. punktā minētajiem nosacījumiem.
	4. Pretendentam ir pienākums rakstveidā un norādītajā termiņā sniegt atbildes uz Komisijas pieprasījumiem. Šī noteikuma neievērošana bez attaisnojoša iemesla un Komisijas pieprasījumu neizpilde var būt par iemeslu tam, ka Pretendenta piedāvājums tiek noraidīts un netiek vērtēts.
	5. Pretendenta piedāvājums, kas atbilst visām Pasūtītāja Nolikumā noteiktajām kvalifikācijas prasībām, tiek virzīts finanšu piedāvājuma atbilstības pārbaudei.
3. **TEHNISKĀ UN FINANŠU PIEDĀVĀJUMA VĒRTĒŠANA**
	1. Pēc Pretendentu kvalifikācijas pārbaudes Iepirkuma komisija slēgtā sēdē veic Pretendentu Tehnisko piedāvājumu atbilstības pārbaudi Tehniskajā specifikācijā noteiktajām prasībām.
	2. Pretendenta piedāvājums tiek noraidīts un netiek tālāk izvērtēts, ja Iepirkuma komisija konstatē, ka:
		1. nav iesniegti tehniskā piedāvājuma dokumenti vai tie un to saturs neatbilst nolikuma un Tehniskās specifikācijas prasībām.
		2. Ja tehniskais piedāvājums atbilst Tehniskās specifikācijas prasībām, Pretendenta piedāvājums tiek virzīts Finanšu piedāvājuma vērtēšanai.
	3. Komisija veic aritmētisko kļūdu pārbaudi Pretendenta finanšu piedāvājumā. Ja Komisija konstatē aritmētiskās kļūdas, Komisija šīs kļūdas izlabo. Par konstatētajām kļūdām un laboto piedāvājumu Komisija informē Pretendentu. Vērtējot piedāvājumu, Komisija ņem vērā veiktos labojumus.
	4. Pēc finanšu piedāvājuma atbilstības pārbaudes Komisija izvēlas saimnieciski izdevīgāko pretendenta piedāvājumu ar viszemāko cenu.
4. **IEPIRKUMA LĪGUMA SLĒGŠANAS TIESĪBU PIEŠĶIRŠANA**
	1. Iepirkuma līgumu slēdz un par uzvarētāju Iepirkumā Komisija atzīst Pretendentu, kurš piedāvājis Nolikuma prasībām saimnieciski izdevīgāko pretendenta piedāvājumu ar viszemāko kopējo cenu.
	2. Lēmumu par Iepirkuma rezultātiem Komisija visiem Pretendentiem nosūta rakstiski 3 (trīs) darba dienu laikā pēc lēmuma pieņemšanas, kā arī publicē Iepirkuma rezultātus Pasūtītāja tīmekļvietnē ([www.rtu.lv](http://www.rtu.lv)).
	3. Iepirkuma līgums starp Pasūtītāju un Iepirkuma uzvarētāju tiek slēgts Publisko iepirkumu likuma pantā noteiktajā kārtībā.
	4. Ja Iepirkuma uzvarētājs atsakās no Iepirkuma līguma slēgšanas vai atsauc savu piedāvājumu, Komisija ir tiesīga atzīt par uzvarētāju Pretendentu, kurš iesniedzis piedāvājumu ar nākamo viszemāko cenu.
	5. Komisija var pieņemt lēmumu pārtraukt Iepirkumu, ja nav iesniegts neviens Nolikumā izvirzītajām prasībām atbilstošs piedāvājums vai ir cits objektīvi pamatots iemesls Iepirkuma pārtraukšanai.
	6. Ne vēlāk kā 10 darba dienu laikā, kad stājas spēkā Iepirkuma līgums vai tā grozījumi, Pasūtītājs savā tīmekļvietnē ([www.rtu.lv](http://www.rtu.lv)) ievieto Iepirkuma rezultātā noslēgtā Iepirkuma līguma, kā arī tās grozījumu (ja tādi tiks veikti) tekstu normatīvajos tiesību aktos noteiktajā kārtībā un ievērojot komercnoslēpuma aizsardzības prasības.
5. **Pielikumu saraksts**

Visi Nolikuma pielikumi ir neatņemamas tā sastāvdaļas. Nolikumam ir šādi pielikumi:

1. Pielikums – Pieteikuma vēstules forma;
2. pielikums – Pasūtītāja tehniskā specifikācija - tehniskā un finanšu piedāvājuma forma;
3. pielikums – Iepirkuma līguma projekts.

Iepirkuma

ID Nr.: RTU-2017/104

Nolikuma 1. pielikums

**Pretendenta pieteikums par piedalīšanos IEPIRKUMĀ**

**“Programmatūras *SolidCAM* licences iegāde RTU Dizaina fabrikas vajadzībām”**

**Piezīme**: *Iepirkuma pretendentam jāaizpilda tukšās vietas šajā formā.*

**Pasūtītājs:** Rīgas Tehniskā universitāte

**Iepirkums:** **“Programmatūras *SolidCAM* licences iegāde RTU Dizaina fabrikas vajadzībām”**

**ID Nr.:** RTU-2017/104

*<Pieteikuma sagatavošanas vieta un datums>*

Saskaņā ar Iepirkuma nolikumu, mēs, apakšā parakstījušies, apstiprinām, ka piekrītam Iepirkuma nolikumam un tajā noteiktajam līguma projekta noteikumiem. Piedāvājam piegādāt preces saskaņā ar nolikuma prasībām. Mēs apliecinām, ka neesam ieinteresēti nevienā citā piedāvājumā, kas iesniegts šajā iepirkuma procedūrā.

1. Informācija par pretendentu vai personu, kura pārstāv piegādātāju apvienību iepirkumā:

4.1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.2. Reģistrācijas Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.3. Nodokļu maksātāja reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.4. Juridiskā adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.5. Biroja adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

4.7. Telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.8. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.9. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.10. Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.11. Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.12. Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ***Ja Pretendents ir piegādātāju apvienība*** *(personu grupa):*
	1. *persona, kura pārstāv piegādātāju apvienību Iepirkumā: \_\_\_\_\_\_\_\_\_\_\_\_\_\_\_\_\_\_\_\_\_\_.*
	2. *katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*
2. Informācija par to, vai piedāvājumu iesniegušā Pretendenta (personu grupas gadījumā – katra dalībnieka) uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam atbilstoši EK komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.):

|  |  |  |
| --- | --- | --- |
| **Persona***(norādīt nosaukumu un lomu (pretendents, personu apvienības dalībnieks), apakšuzņēmējs) iepirkumā)* | **Mazais uzņēmums** *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro***(atbilst/neatbilst)** | **Vidējais uzņēmums** *ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro***(atbilst/neatbilst)** |
| **< >** | **< >** | **< >** |

**APLIECINĀJUMI**

Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par Iepirkumam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_ Vārds, uzvārds: \_\_\_\_\_\_\_\_\_\_\_\_\_\_ Amats: \_\_\_\_\_\_\_\_

Pieteikums sagatavots un parakstīts *[vieta un datums]*

Iepirkuma

ID Nr.: RTU-2017/104

Nolikuma 2. pielikums

**PASŪTĪTĀJA TEHNISKĀ SPECIFIKĀCIJA UN**

**PRETENDENTA TEHNISKĀ PIEDĀVĀJUMA UN FINANŠU PIEDĀVĀJUMA FORMA**

**Iepirkumam „Programmatūras *SolidCAM* licences iegāde RTU Dizaina fabrikas vajadzībām”**

**iepirkuma ID: RTU-2017/104**

|  |  |  |
| --- | --- | --- |
| **Tehniskā specifikācija\*** | **Pretendenta piedāvājums**(precīzi norādīta atbilstība katrai prasībai, konkrēti norādot piedāvātos parametrus) | **Ražotāja izdota dokumenta**, kas pievienots piedāvājumam, **lpp. un pozīcija vai saite uz ražotāja mājaslapu**, pēc kuras var pārliecināties par piedāvātās preces parametra atbilstību prasībām. |
| **Programmatūras nosaukums:** **SolidCAM programmatūras licence, kas paredzēta t.sk. komerciālai lietošanai** |  |  |
| **Nr.** | **Tehniskā specifikācija** | **Minimālās specifikācijas prasības** |  |  |
| 1. | Programmatūra Solid CAM un nepieciešamie moduļi  | SolidCAM Milling 2.5DiMachining 3D3D High Speed Machining modulisHigh Speed Surfacing modulis (Simultaneous 3 axis)Automatic Feature recognitionSolidCAM TurningMachine simulationSolid Probe Level 2 - Home Position & Measurement |  |  |
| 2. | Licenču skaits un termiņš | 1 (viena) beztermiņa licence  |  |  |
| 3. | Programmatūras versija | Jaunākā, kas pastāv piedāvājuma iesniegšanas brīdī |  |  |
| 4. | Programmatūras saderība  | Programmatūrai jānodrošina vadības koda saderība (Postprocesors) atbilstoši sekojošu iekārtu prasībām: HAAS TL-1, HAAS MiniMill, Datron M8 Cube |  |  |
| 5. | Programmatūras atbalsta serviss | Vismaz 1 (viena) gada garumā no licences piegādes brīža. Pretendentam pēc Pasūtītāja pieprasījuma telefoniski jāsniedz konsultācijas par programmatūras lietojumu un tās darbību, darba dienās no 9.00-18.00. Jautājumi, ko nevar atrisināt telefoniski, tiek atrisināti 48 (četrdesmit astoņu) stundu laikā no problēmas konstatēšanas brīža.  |  |  |
| 6. | Programmatūras piegādes veids | Programmatūra lejuplādējama internetā vai piegādājama atsevišķā datu nesējā. |  |  |
| 7. | Piegādes laiks un vieta | Ne vēlāk kā 10 (desmit) darba dienu laikā no līguma noslēgšanas dienas un avansa veikšanas brīža, Dizaina fabrikas telpās, Ķīpsalas ielā 6, Rīgā, LV-1048. |  |  |
| 8. | Lietošanas instrukcija latviešu vai angļu valodā | Tiek nodrošināta  |  |  |
| 9. | Atjauninājumi | Tiek nodrošināti vismaz gada garumā no līguma noslēgšanas brīža |  |  |
| **Kopējā piedāvātā cena\*\* EUR (bez PVN)** |  |
| PVN 21% |  |
| cena ar PVN |  |

\*Ja Pasūtītājs tehniskajā specifikācijā Preces tehnisko un funkcionālo prasību aprakstā ir norādījis konkrētu ražotāju, zīmolu, specifisku preču veidu, Pretendents var piedāvāt piegādāt jebkura cita ražotāja Preci, kas ir ekvivalenta vai labāka par tehnisko un funkcionālo prasību aprakstā nosaukto Preci, ietverot Pasūtītāja tehniskajā specifikācijā prasīto Preces funkcionalitāti un tehniskos parametrus pilnā apjomā. Pretendenta Piedāvājumā nedrīkst būt vairāki tehnisko piedāvājumu varianti.

\*\* Cena norādāma ar visiem nodokļiem un nodevām, ar ko var tikt aplikta šīs preces piegāde, izņemot PVN, ar precizitāti 2 (divas) zīmes aiz komata.

Piedāvātajā cenā ir ietvertas visas iespējamās izmaksas, kas saistītas ar piegādes pilnīgu veikšanu un paredzamā līguma izpildi, tai skaitā iespējamie sadārdzinājumi un visi riski.

Ar šo apstiprinām un garantējam:

1. sniegto ziņu patiesumu un precizitāti;
2. vadošais darbinieks, kurš koordinēs piegādi \_\_\_\_\_\_\_\_\_\_\_\_\_\_\_\_\_\_ (vārds, uzvārds, e-pasts, tālrunis).

Pilnvarotās personas paraksts un zīmogs

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_

3.pielikums

RTU iepirkuma

ar ID Nr. RTU-2017/104

Nolikumam

**Iepirkuma līguma projekts**

Rīgā

2017.gada \_\_.\_\_\_\_\_\_\_\_\_\_\_\_\_\_\_ Nr.01J02-1/\_\_\_\_\_\_\_\_

**Rīgas Tehniskā universitāte**, izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojumu Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem”, rīkojas <*amats> <vārds> <uzvārds>,* (turpmāk – Pasūtītājs), no vienas puses,

un

\_\_\_\_“\_\_\_\_\_\_\_\_\_\_\_\_”, reģistrācijas Nr.\_\_\_\_\_\_\_\_\_\_\_\_\_\_\_\_\_, kuras vārdā un interesēs, pamatojoties uz Statūtiem, darbojas tās <*amats> <vārds> <uzvārds>,* (turpmāk – Piegādātājs), no otras puses,

abi kopā saukti Puses, bet katrs atsevišķi saukti arī kā Puse, saskaņā ar Publisko iepirkumu likuma 9.panta kārtībā rīkotā iepirkuma „Programmatūras *SolidCAM* licences iegāde RTU Dizaina fabrikas vajadzībām” (iepirkumu identifikācijas Nr. RTU - 2017/104)rezultātiem, bez maldības, viltus un spaidiem noslēdz šādu iepirkuma līgumu, turpmāk – Līgums, par turpmāk minēto:

1. **Definīcijas**
	1. **Iepirkums –** „Programmatūras *SolidCAM* licences iegāde RTU Dizaina fabrikas vajadzībām”, iepirkuma identifikācijas Nr. RTU-2017/104.
	2. **Tehniskais un finanšu piedāvājums** –Iepirkuma ietvaros Piegādātāja iesniegtais tehniskais un finanšu piedāvājums (Līguma 1.pielikums).
	3. **Nolikums** – Iepirkuma nolikums ar visiem tā pielikumiem, papildinājumiem, precizējumiem un grozījumiem.
	4. **Pasūtītāja pārstāvis –** Pasūtītāja pilnvarota persona, kura minēta Līgumā un tiesīga veikt 4.1.punktā norādītās darbības.
	5. **Pavadzīme** –spēkā esošajiem normatīvajiem aktiem atbilstoša pavadzīme, ko Piegādātājs iesniedz Pasūtītājam par Preču Piegādi Līguma tekstā noteiktajā kārtībā un kura cita starpā satur visu informāciju, kas nepieciešama, lai Preci identificētu atbilstoši Piegādātāja iesniegtajam Finanšu piedāvājumam.
	6. **Piegāde** – saskaņā ar Līguma noteikumiem veikta Preces piegāde uz RTU Dizaina fabriku, Ķīpsalas ielā 6, Rīgā, LV-1048.
	7. **PVN –** pievienotās vērtības nodoklis.
	8. **Prece/es** – Pasūtītāja Tehniskajā specifikācijā norādītā SolidCAM programmatūra noteikumiem un ir derīgi mērķiem, kādi paredzēti normatīvtehniskajos dokumentos vai tehniskajā pasē, bet, ja tādu nav, - mērķiem, kādiem tāda paša nosaukuma un apraksta preces parasti tiek izmantotas.
	9. **Tehniskā specifikācija** –Pasūtītāja tehniskā specifikācija (Līguma 1.pielikums).
	10. **Trūkumi** – Preces pieņemšanas, Piegādes vai garantijas laikā konstatētie trūkumi, defekti un nepilnības, kas izpaužas kā Preces vai tās īpašību neatbilstība Līguma, Nolikuma noteikumiem vai Latvijas Republikā spēkā esošajiem normatīvajiem aktiem.
	11. **Līgums –** Līgums ar visiem tās pielikumiem, iespējamajiem papildinājumiem un grozījumiem.
	12. **Līguma kopējā cena –** maksimāli iespējamā kopējā maksa par Preču Piegādi Līgumā noteiktajā kārtībā un apmērā bez PVN.
	13. Vienskaitlis pēc nepieciešamības ietvers arī daudzskaitli, un otrādi, lietvārds, lietots sieviešu dzimtē, pēc nepieciešamības ietvers arī vīriešu dzimti, un otrādi.
2. **Līguma priekšmets**
	1. Pasūtītājs pasūta, saņem un apmaksā, bet Piegādātājs piegādā Preci Līguma tekstā noteiktajā termiņā, kārtībā un apmērā.
	2. Piegādātājs piegādā Preci atbilstoši Tehniskajam un finanšu piedāvājumam, Līguma noteikumiem un Latvijas Republikā spēkā esošajiem normatīvajiem aktiem.
3. **Līguma kopējā cena un norēķinu kārtība**
	1. Līguma kopējā cena ir EUR \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_), neieskaitot pievienotās vērtības nodokli (turpmāk- PVN). PVN tiek aprēķināts un maksāts saskaņā ar spēkā esošajiem normatīvajiem aktiem.
	2. Preces cena ir noteikta Līguma 1.pielikumā “Tehniskais un Finanšu piedāvājums” un nevar tikt palielināta Līguma darbības laikā.
	3. Līguma 1.pielikumā “Tehniskais un Finanšu piedāvājums” norādītajā Preces cenāir iekļautas visas izmaksas, kas attiecas un ir saistītas ar Līguma izpildi, tajā skaitā nodokļi (izņemot PVN), un nodevas, piegādes un Preces uzstādīšanas izmaksas.
	4. Pēc Līguma parakstīšanas un avansa rēķina saņemšanas, samaksā Piegādātājam avansu, kas nepārsniedz 20% (divdesmit procentus) no līguma kopējās cenas.
	5. Atlikušos 80 % (astoņdesmit) procentus Pasūtītājs samaksā pēc Preces saņemšanas un Pavadzīmes abpusējas parakstīšanas dienas.
	6. Līguma 3.3. un 3.4. punktā minētie norēķini tiek veikti bezskaidras naudas veidā, veicot pārskaitījumu uz Piegādātāja Līgumā norādīto bankas kontu 30 (trīsdesmit) dienu laikā.
	7. Par samaksas dienu tiek uzskatīta diena, kad Pasūtītājs veicis pārskaitījumu uz Piegādātāja norēķinu kontu.
	8. Puses vienojas, ka visos dokumentos, kas saistīti ar Līgumu, tajā skaitā, Pavadzīmē, Piegādātājs norāda **Iepirkuma nosaukumu un identifikācijas numuru,** **Līguma numuru un datumu**. Ja Piegādātājs nav iekļāvis šajā Līguma punktā noteikto informāciju Pavadzīmē, Pasūtītājam ir tiesības pieprasīt veikt atbilstošas korekcijas Pavadzīmē, un samaksas termiņš tiek skaitīts no koriģētās Pavadzīmes saņemšanas dienas.
4. **Pušu pārstāvji**
	1. Pasūtītājs pilnvaro <*amats, vārds, uzvārds>,<tālrunis>, <e-pasts>*, Pārstāvi, lai tas Līguma darbības laikā veiktu šādas darbības:
		1. Kontrolētu Līgumā noteikto saistību izpildi;
		2. pārbaudītu piegādāto Preču kvalitāti, atbilstību Tehniskajai specifikācijai un Finanšu piedāvājumam un veiktajam pasūtījumam;
		3. pieņemtu vai nepieņemtu Preci un pieņemšanas gadījumā parakstītu Piegādātāja iesniegto Pavadzīmi;
		4. informētu Piegādātāju par konstatētajiem Preces Trūkumiem.
	2. Piegādātāja atbildīgā persona par Līguma izpildi: <*amats, vārds, uzvārds>,<tālrunis>, <e-pasts>*, kuram ir noteikti šādi pienākumi:
		1. saskaņot ar Pasūtītāju konkrētu Piegādes laiku;
		2. parakstīt Pavadzīmi;
		3. koordinēt Līgumā noteikto saistību izpildi no Piegādātāja puses.
5. **Preces piegādes noteikumi, vieta un termiņi**
	1. Preces piegādi Piegādātājs veic ne ilgāk kā 10 (desmit) darba dienu laikā no Līguma noslēgšanas dienas un avansa maksājuma veikšanas brīža;
	2. apstiprinājuma dienas.
	3. Piegādātājam ir pienākums piegādāt Preci Līguma 5.1. punktā norādītajā termiņā un 5.5.punktā norādītajā vietā.
	4. Piegādātājs apņemas segt visas ar Preces piegādi saistītās izmaksas.
	5. Preču Piegādes adrese: Dizaina fabrika, Ķīpsalas iela 6 - 238. telpa.
	6. Ne vēlāk kā 1 (vienu) darba dienu pirms attiecīgas Preces Piegādes Piegādātājam ir pienākums saskaņot ar attiecīgo Pasūtītāja pārstāvi Preces Piegādes laiku, ņemot vērā, ka Preces Piegāde var notikt jebkurā darba dienā no plkst.8:30 līdz 17:00.
6. **Preces pieņemšanas kārtība**
	1. Piegādātājs Preču Piegādes brīdī nodod Pasūtītāja pārstāvim Preces dokumentāciju, kas satur Preces raksturojumu, īpašības, lietošanas noteikumus latviešu vai angļu valodā.
	2. Preces atbilstību Pasūtījumam un Pavadzīmē norādītajam Pasūtītāja pārstāvis apstiprina ar savu parakstu uz Pavadzīmes. Preces nodošana Pasūtītājam tiek fiksēta ar Pavadzīmi, ko paraksta abu Pušu pārstāvji. Preces nodošanas brīdī tiek pārbaudīts tās sortiments, daudzums un objektīvi konstatējamie Trūkumi.
	3. Ja Piegādātājs Preces pieņemšanas brīdī konstatē Trūkumus, tad Puses rīkojas Līguma 9. punktā noteiktajā kārtībā.
	4. Pasūtītājam ir tiesības nepieņemt Preci, ja tai pieņemšanas laikā konstatēti Trūkumi. Informāciju par neatbilstībām Pasūtītāja pārstāvis norāda Pavadzīmē un nepieņem nekvalitatīvo Preci. Piegādātājs ne vēlāk kā nākamajā darba dienā veic attiecīgas korekcijas - sagatavo atbilstošu Piegādi un Pavadzīmi, un Preci piegādā atkārtoti.
	5. Atbildība par Preču saglabāšanu un uzglabāšanu pāriet Pasūtītājam no Pavadzīmes parakstīšanas brīža.
7. **Preces garantijas nosacījumi**
	1. Piegādātājs apliecina, ka Līguma izpildē tam ir saistoši Nolikumā minētie nosacījumi attiecībā uz Preces Piegādi un garantijas nodrošināšanu Preces garantijas laikā.
	2. Precei tās ekspluatācijas vietā garantijas laiks ir \_\_\_\_\_ (\_\_\_\_\_\_\_\_\_\_\_) mēneši no Preces pieņemšanas dienas. Šajā termiņā Piegādātājs nodrošina, ka Prece saglabā savas īpašības un tai netiks konstatēti Trūkumi, izņemot dabisko nolietojumu.
	3. Par Preces redzamajiem Trūkumiem Pasūtītājam ir jāpaziņo Piegādātājam 10 (desmit) darba dienu laikā no Preču pieņemšanas dienas. Par Preču Trūkumiem, ko nevarēja konstatēt Preču pieņemšanas laikā, kā arī Preces garantijas laikā konstatētajiem Trūkumiem Pasūtītājs paziņo Piegādātājam 5 (piecu) darba dienu laikā no Trūkumu atklāšanas dienas. Trūkumu gadījumā Pasūtītājs nosūta Piegādātājam rakstveida pretenziju, norādot konstatētos Trūkumus, un uzaicina Piegādātāju Pasūtītāja norādītajā adresē un termiņā ierasties parakstīt aktu par konstatētajiem Preces Trūkumiem. Piegādātāja neierašanās gadījumā Pasūtītāja norādītajā adresē un termiņā, Pasūtītājs ir tiesīgs vienpusēji sagatavot aktu un nosūtīt sagatavoto aktu Piegādātājam, bet Piegādātājs atzīs to par pareizu un spēkā esošu arī bez Piegādātāja paraksta.
	4. Līguma nosacījumiem neatbilstošu Preci (arī lietoto) Piegādātājs par saviem līdzekļiem nomaina pret Līguma nosacījumiem atbilstošu Preci un piegādā Pasūtītājam ne vēlāk kā 5 (piecu) darba dienu laikā pēc Pasūtītāja paziņojuma par atklātajiem Trūkumiem saņemšanas dienas, vai, ja objektīvu iemeslu dēļ tas nav iespējams un Pasūtītājs piekrīt, ar Pasūtītāju saskaņotā termiņā. Ja nomaiņa nav iespējama un Pasūtītājs ir veicis apmaksu, Piegādātājs atmaksā attiecīgo summu ne vēlāk kā 30 (trīsdesmit) dienu laikā pēc Pavadzīmes saņemšanas no Pasūtītāja.
	5. Ja Trūkumi konstatēti līdz Preču apmaksas dienai, Pasūtītājs nodod Preci Piegādātājam atpakaļ to saņemšanas vietā un Piegādātājs noformēt jaunu Pavadzīmi, kurā tiek norādīta tikai Prece, kas atbilst Līguma noteikumiem. Šādas Pavadzīmes apmaksas termiņš tiek skaitīts no jaunās (labotās) Pavadzīmes parakstīšanas dienas.
	6. Piegādātājam nav pienākuma bez maksas apmainīt Preci, kam konstatēti Trūkumi, kas radušies, ja Pasūtītājs nav ievērojis Piegādātāja iesniegtos Preces lietošanas noteikumus.
	7. Transporta, kā arī citus izdevumus Preču garantijas nodrošināšanai sedz Piegādātājs.
8. **Pasūtītāja tiesības un pienākumi**

8.1. Pasūtītājs apņemas savlaicīgi pēc Piegādātāja pieprasījuma nodrošināt Piegādātāju ar visu informāciju, kas nepieciešama šā Līguma izpildei un dot Piegādātājam saistošus norādījumus saistībā ar Līguma izpildi;

8.2. Pasūtītājam ir pienākums izvērtēt Preču atbilstību šajā Līgumā un tā pielikumos noteiktajām prasībām un sniegt attiecīgus komentārus un papildinājumus vai pretenzijas šajā Līgumā noteiktajā kārtībā;

 8.3. Saskaņā ar šajā Līgumā noteikto kārtību pieņemt piegādātās Preces, kas atbilst šā Līguma un tā pielikumu prasībām;

8.4. Pieprasa no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;

8.5. Veic samaksu par laikā un atbilstoši Līgumā un tā pielikumos noteiktajām prasībām piegādātām Precēm šajā Līgumā noteiktajā kārtībā un apmērā;

8.6. Pasūtītājam ir tiesības nepieņemt Preci, kura neatbilst Līgumā vai tā pielikumos noteiktajām prasībām.

1. **Piegādātāja tiesības un pienākumi**
	1. Piegādātājam Preču Piegāde jāveic patstāvīgi.
	2. Piegādājot Preci, Piegādātājam ir jāievēro Līguma noteikumi un Pasūtītāja pārstāvja tiešie norādījumi un prasības.
	3. Parakstot Līgumu, Piegādātājs piešķir tiesības Pasūtītājam lietot Preci bez ierobežojuma, t.sk., bez termiņa ierobežojuma un papildus licenču u.c. maksas.
	4. Piegādātājs garantē Preces kvalitāti un atbilstību Pasūtītāja noteiktajām tehniskajām prasībām.
	5. Piegādātājs garantē, ka Prece un tās iepakojums atbilst spēkā esošajiem Eiropas Savienības un Latvijas standartiem un normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.).
	6. Piegādātājs garantē, ka Piegādes dokumentos norādītais Preču daudzums atbilst reāli piegādātajam daudzumam.
	7. Piegādātājs Līguma izpildi veic ar saviem spēkiem, resursiem un līdzekļiem.
	8. Piegādātājs vienu gadu no Preces piegādes brīža nodrošina programmatūras atbalsta servisu, t.sk., pēc Pasūtītāja pieprasījuma sniedz konsultācijas par programmatūras lietojumu un tās darbību, darba dienās no 9.00-18.00. Jautājumi, kurus nevar atrisināt telefoniski, tiek risinātā klātienē 48 stundu laikā no problēmas konstatēšanas brīža.
	9. Piegādātājam Līguma izpildes ietvaros ir obligātas tās prasības un saistības, kas noteiktas Nolikumā un Piegādātāja piedāvājumā, ja vien Līgums attiecībā uz konkrētām saistībām nav noteikts citādāk.
2. **Nepārvarama vara**

* 1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kurš satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
1. **Pušu atbildība**

* 1. Par katru nokavēto Piegādes vai Trūkumu novēršanas dienu Pasūtītājam ir tiesības pieprasīt un Piegādātājs maksāt Pasūtītājam līgumsodu 0,5% (nulle, komats, pieci procenti) apmērā no apstiprinātā Pasūtījuma summas, bet ne vairāk kā 10% (desmit procenti) no apstiprinātā pasūtījuma summas.
	2. Ja Pasūtītājs Līgumā paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,5% (nulle, komats, pieci procenti) apmērā no laikā nesamaksātās summas par katru nokavēto maksājuma dienu, bet ne vairāk kā 10% (desmit procenti) no piegādātā pasūtījuma summas.
	3. Katras Puses kopējā līgumsoda summa Līguma spēkā esamības laikā nedrīkst pārsniegt 10% (desmit procentus) no Līguma kopējās cenas.
	4. Līgumsoda samaksa neatbrīvo Puses no to saistību pilnīgas izpildes.
	5. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
	6. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tās darbinieku vai piesaistīto trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
	7. Ja Piegādātājs 20 (divdesmit) darba dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu, savas tiesības nav izmantojis, Puses vienojas, ka šādā gadījumā Piegādātājs ir atteicies no attiecīgā līgumsoda un turpmāk tam nav tiesību pieprasīt no Pasūtītāja līgumsodu par attiecīgo maksājuma termiņa kavējumu.

1. **Konfidencialitāte**

* 1. Puses apņemas ievērot konfidencialitāti savstarpējās attiecībās, tajā skaitā:
		1. nodrošināt Līguma tekstā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
		3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem vai normatīvajiem aktiem ir paredzēts darīt zināmu trešajām personām.
	2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	3. Līguma nodaļas noteikumiem nav laika ierobežojuma un uz to nav attiecināms Līguma darbības termiņš.

1. **Līguma grozīšanas, izbeigšanas kārtība**

* 1. Visi Līguma grozījumi un papildinājumi ir spēkā, ja tie ir rakstiski un abu Pušu pilnvaroto pārstāvju (ar paraksta tiesībām) parakstīti, un tie ir atbilstoši Publisko iepirkumu likuma prasībām par iepirkuma līgumu grozīšanu.
	2. Puses var izbeigt Līgumus pirms termiņa savstarpēji rakstiski vienojoties.
	3. Pasūtītājam ir tiesības vienpusēji izbeigt Līgumu pirms termiņa, informējot par to Piegādātāju 15 (piecpadsmit) darba dienas pirms izbeigšanas.
	4. Pasūtītājam ir tiesības vienpusēji atkāpties no Līgumu nekavējoši, ja Piegādātājs kavē Preces vai kādas tās daļas piegādi ilgāk par 30 (trīsdesmit) dienām;
	5. Citos gadījumos Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos vai Līgumā.
	6. Jebkurā Līguma izbeigšanas gadījumā Pasūtītājs apņemas 30 (trīsdesmit) dienu laikā no tās izbeigšanas brīža atdot Piegādātājam visu saņemto un neapmaksāto Preci vai veikt pilnīgu samaksu par faktiski piegādāto un pieņemto Preci, kā arī nokārtot visas citas saistības pret Piegādātāju.
	7. Jebkurā Līguma izbeigšanas gadījumā Piegādātājs apņemas izpildīt visas saistības, kas radušās līdz Līguma izbeigšanas brīdim.
1. **Nobeiguma nosacījumi**
	1. Līguma nodaļu virsraksti ir lietoti vienīgi ērtībai un nevar tikt izmantoti šīs Līguma interpretācijai.
	2. Pusēm par savu rekvizītu (nosaukuma, adreses, norēķinu rekvizītu un tml.) maiņu ir rakstiski jāinformē vienai otra 5 (piecu) darba dienu laikā. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līguma tekstā norādīto informāciju par otru Pusi.
	3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja sarunu ceļā strīds netiks atrisināts, Puses vienojas strīdus risināt tiesā atbilstoši Latvijas Republikas normatīvo aktu prasībām.
	4. Puses vienojas, ka pasta sūtījums, ja tas nosūtīts pa pastu uz Puses juridisko adresi, uzskatāms par piegādātu piektajā dienā pēc tā nodošanas pastā.
	5. Līgums sagatavota latviešu valodā, divos eksemplāros, uz *<..> (skaits vārdiem)* lappusēm. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
	6. Jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
	7. Puses ar saviem parakstiem apliecina, ka tām ir saprotams Līguma saturs, nozīme un sekas, tās atzīst Līgumu par pareizu, savstarpēji izdevīgu un labprātīgi vēlas to pildīt.
	8. Līgumam pievienots šāds pielikums:

Pielikums – Tehniskā un finanšu piedāvājuma kopija uz \_\_\_ lapām.

1. **Pušu rekvizīti un paraksti**

|  |  |
| --- | --- |
| **Pasūtītājs:**  | **Piegādātājs:** |
| **Rīgas Tehniskā universitāte** | ***<nosaukums>*** |
| Kaļķu iela 1, Rīga, LV – 1658Izglītības iestādes reģ. Nr. 3341000709PVN Nr. LV90000068977Konta Nr.: Valsts kase, BIC – TRELLV22 | *<adrese>*Reģ.Nr.*<…>*PVN Nr. *<…>*Konta Nr. *<…>**<banka, tās kods>*  |
| \_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/ | \_\_\_\_\_\_\_\_\_\_\_\_\_\_\_\_\_\_\_\_\_/ \_\_\_\_\_\_\_\_\_\_/ |
| Pārstāvis:\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_/ |  |